186 



Lambrecht Kálmán 



világban a magasabb szervezetű gerinczeseknél is (pl. kecsege, 

 sügér, fóka. Romanes adatai szerint.) 



Fontosnak tartom ezt, mert egy eddig félreértett, illetve 

 tudtommal nem is vizsgált állítást dönt meg. Az Anobium per- 

 tinax ugyanis híres volt eddig gróf Lázár Kálmán szerint „pél- 

 dátlan röstségén kívül makacsságáról, mit talán részben félénksége 

 idéz elő. Ha csak reá lehelünk is, azonnal bevonja fejét, csápjait 

 leereszti s huzamos ideig teljes dermedtségben vesztegel. Ha érint* 

 jük, alábukik s oly mozdulatlan marad, mint egy hulla. Ily hely- 

 zetben bármit tegyünk vele. még sem adja fel szerepét, természet- 

 búvárok számtalan kísérletet tettek vele, mind hasztalan, készebb 

 elveszni, hogysem megmozduljon. Békén hagyva, csakhamar fel- 

 ocsúdik s odább mászik." 1 ) Lázár helyes nyomon indul, midőn 

 azt hiszi, hogy a halálszínlelést részben félénksége idézi elő. IDe 

 ő is oda téved, a hová a többi entomologus, midőn így ír : 

 „még sem adja fel szerepét" ; azonban akaratlanul is vissza- 

 zökken a helyes kiindulási pontba a „felocsúdik" kifejezés hasz- 

 nálatával. A mai tudományos felfogás a halálszínlelés alapján áll. 

 Lósy József így ír a magyar Brehm IX. kötetének 105. oldalán: 

 ; .Az Anobium . . . lábainak a feje öt épséges, osztatlan ízből van 

 összetéve, azokat a testéhez szoríthatja, úgy a csápot is. mert 

 holtat színlelni ügyesen tud stb." 



Arról nincs tudomásom, hogy újabban valaki bővebb vizs- 

 gálatokat végzett volna e tárgyban; épen ezért szükségesnek 

 tartottam szóvá tenni ; mert igen fontosnak tartom a jelenségek 

 igazi okát megérteni, jelen esetben leszállítani a maguk érté- 

 kére. Nem akadályoz engem az állati élet jelenségeinek öntuda- 

 tos magyarázatában semmiféle dogmatikus felfogás. De az 

 igazság érdekében elfogadhatóbbnak tartom a „halálszínlelés 11 

 ilyetén magyarázatát. Tényekből indul ez ki, erősebb, szilárdabb 

 alapon áll, mint a „halálszínlelés" feltevése, melynél az állat 

 öntudatnál létét mi sem bizonyítja. 



i) Gróf Lázár Kálmán : „A halál hírnöke" Term. Tud. Közi. 1877. 

 455—457 1. 



